CELEX: 62021TN0074
Language: lt
Date: 2021-02-05 00:00:00
Title: Byla T-74/21: 2021 m. vasario 5 d. pareikštas ieškinys byloje Teva Pharmaceutical Industries ir Cephalon / Komisija

2021 3 22   
            
            
               LT
            
            
               Europos Sąjungos oficialusis leidinys
            
            
               C 98/34
            
         
      2021 m. vasario 5 d. pareikštas ieškinys byloje Teva Pharmaceutical Industries ir Cephalon / Komisija
      
      (Byla T-74/21)
      (2021/C 98/39)
      Proceso kalba: anglų
      
         Šalys
      
      
         Ieškovės: Teva Pharmaceutical Industries Ltd (Petach Tikva, Izraelis), Cephalon Inc. (Vest Česteris, Pensilvanija, Jungtinės Valstijos), atstovaujamos advokatų D. Tayar ir S. Ortoli
      
         Atsakovė: Europos Komisija
      
         Reikalavimai
      
      Ieškovės Bendrojo Teismo prašo:
      
                  —
               
               
                  panaikinti visą 2020 m. lapkričio 26 d. Komisijos sprendimą C(2020) 8153 Final;
               
            
                  —
               
               
                  panaikinti ginčijamo sprendimo 2 straipsnyje Teva Pharmaceutical Industries Ltd. ir Cephalon Inc. skirtas baudas;
               
            
                  —
               
               
                  subsidiariai, reikšmingai sumažinti Teva Pharmaceuticals Industries Ltd skirtą baudą;
               
            
                  —
               
               
                  priteisti iš Komisijos bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamos ieškinį ieškovės remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas tuo, kad Komisija padarė teisės ir fakto klaidą, kai nagrinėtą susitarimą pripažino ribojančiu konkurenciją dėl tikslo.
               
            
                  2.
               
               
                  Antrasis ieškinio pagrindas grindžiamas tuo, kad Komisija padarė teisės ir fakto klaidą, kai sureguliavimo susitarimą pripažino ribojančiu konkurenciją dėl poveikio.
               
            
                  3.
               
               
                  Trečiasis ieškinio pagrindas grindžiamas tuo, kad Komisija suklydo taikydama SESV 101 straipsnio 3 dalį.
               
            
                  4.
               
               
                  Ketvirtasis ieškinio pagrindas grindžiamas tuo, kad Teva ir Cephalon skirtos baudos turi būti panaikintos ar bent jau Teva skirta bauda turi būti reikšmingai sumažinta.